ועדת הכלכלה, כנסת 17, פרוטוקול מספר 352, 2007-10-09 09:00

משה כחלון: תנוח דעתך, לא תהיה התנגשות.

משה כחלון: אנחנו נעים במסלולים מקבילים.

דוד טל: אני רק אמרתי שלא יינתן פיתרון אחד בוועדת הכספים ופיתרון שני בוועדת הכלכלה.

דוד טל: אמרתי שכדאי שיהיה תאום.

יצחק לוי: כידוע, עניין השמיטה הוא מצווה מהתורה.

יצחק לוי: יש שמיטה אחת לשבע שנים.

יצחק לוי: המטרות שלה הן מטרות אמוניות, מטרות חברתיות ויש פסיקות שונות לגבי שמיטה.

יצחק לוי: מקום מדינת ישראל ועוד לפני כן היתה התמודדות של הרבנים ושל המדינה בנושא השמיטה.

יצחק לוי: יש פסיקות שונות בנושא השמיטה.

יצחק לוי: הרבנות הראשית תמיד ראתה את כל הצרכים והלכה לפסיקה שמקלה יותר, כדי לאפשר לכמה שיותר אנשים גם לשמור שמיטה, גם לא להיכשל באיסורי שמיטה וגם שהחקלאות לא תתמוטט.

יצחק לוי: במציאות שלנו, חשוב מאוד שהחקלאות לא תתמוטט ושהענף לא יתמוטט.

יצחק לוי: בשמיטה הזאת יש חריגות.

יצחק לוי: אמנם הרבנות הראשית פעלה, אבל, לדעתי, היא פעלה מאוחר מידי.

יצחק לוי: הצעת החוק שלי רוצה להסדיר ולהביא למצב שעניין השמיטה לא יטופל רק כמה חודשים קודם או חצי שנה קודם אלא שתהיה חשיבה לטווח ארוך.

יצחק לוי: יכול להיות שחלק הבעיה נובע מהעובדה שהדברים נעשו בזריזות.

יצחק לוי: הרבנות פעלה להסדר היתר המכירה, שזה בעצם הכלי המרכזי שמאפשר לחקלאים להמשיך לעבוד על אדמתם ולשווק את הפירות.

יצחק לוי: הרב אברהם יוסף, שנמצא איתנו פה, יחד עם הרב ויטמן, עסקו בעניין זה ועשו עבודה מצוינת, אם כי מאוד בזריזות ובדוחק זמן.

יצחק לוי: לאחר מכן נתקלנו בתופעה של רבני ערים שפסקו פסיקות שונות ומנעו הכשרים להיתר המכירה.

יצחק לוי: זה יצר אנדרלמוסיה לא רק אצל החקלאים אלא גם אצל הצרכנים.

יצחק לוי: זה יצר צורך ביבוא הרבה יותר גדול של פירות וזה גם גרם העלאת מחירים.

יצחק לוי: כל אחד מאיתנו צורך פירות וירקות.

יצחק לוי: אני קונה ירקות בנתיבות.

יצחק לוי: בחנות אחת יש עגבניות ב-7 שקלים ובחנות אחרת זה עולה 3 שקלים.

יצחק לוי: היתר מכירה זה 3 שקלים ומהדרין זה 7 שקלים.

יצחק לוי: אז מי שרוצה לאכול רק פירות נוכרים, יאכל פירות נוכרים, כל אחד לפי שיטתו.

יצחק לוי: מה שקרה הוא שמספר רבנים באו והסירו את ההכשרים.

משה כחלון: על דעת עצמם?

יצחק לוי: כל אחד לפסיקתו.

יצחק לוי: לכל אחד יש שיטה והוא פסק.

יצחק לוי: זה הגיע לבג"צ ואני לא יודע מה בג"צ יפסוק.

יצחק לוי: זה יצר בוקה ומבולקה.

משה כחלון: אומרים לבעל אולם אירועים שאם הוא קונה היתר מכירה ישללו ממנו את הכשרות?

יצחק לוי: מחייבים אותו למכור רק תוצרת של נוכרים או תוצרת של "ערבה".

יצחק לוי: מי שלא עושה את זה לוקחים לו את ההכשר.

יצחק לוי: אני מכבד מאוד את הרב שרוצה לאכול רק פירות נוכריים, אבל הוא לא יכול לחייב את כל הציבור אם יש פסיקה של הרבנות הראשית שאפשר לאכול היתר מכירה.

יצחק לוי: זה כאילו שהיית אומר שאתה מחייב את כולם לאכול בשר מהדרין.

יצחק לוי: אין כזה דבר.

יצחק לוי: מי שרוצה יאכל בשר מהדרין ומי שרוצה יאכל בשר כשר, שאולי הוא פחות מהודר מבחינת החומרות שלו.

יצחק לוי: אותם רבנים, שהולכים לפי דרך הפסיקה הזאת ושמחמירים עם תושבי עירם, הם מעטים אבל הם רבנים בערים גדולות כמו ירושלים, ראשון ובת ים.

יצחק לוי: אלה מקומות שיש בהם אוכלוסיות גדולות.

יצחק לוי: זה יצר מצוקה גדולה.

יצחק לוי: העובדה שהנושא נמצא בבית המשפט לא מגביל את הכנסת מלדון ומלעשות.

יצחק לוי: אני חושב שיש צורך לתת מענה דחוף לפני שהדברים ידרדרו, לפני שיילקחו תעודות הכשר ממסעדות, ממחסני מזון, מאולמות וכדומה.

יצחק לוי: בשיטה הקודמת, אם אינני טועה, זה היה נהוג רק בבת ים ואז התושבים יכלו לקנות בחולון.

יצחק לוי: עכשיו מדובר בהרבה רבנים וזה לא משהו נקודתי.

יצחק לוי: זה מחייב את המדינה לעשות יבוא גדול של ירקות.

יצחק לוי: זה גם פוגע בחקלאות כי התוצרת שלהם לא נמכרת.

יצחק לוי: אני כבר אומר שהצעת החוק שלי באה על מנת לגרום לכך שההתייחסות תהיה מסודרת.

יצחק לוי: צריך חשיבה ממלכתית מסודרת ולא חשיבה של הרגע האחרון.

יצחק לוי: כרגע אנחנו צריכים לדון בשמיטה הזאת כדי שהחקלאים לא ייפגעו.

יצחק לוי: יש פסיקות שמאפשרות זאת וזה לא נגד ההלכה.

יצחק לוי: אחר כך נדאג לשמיטה הבאה.

משה כחלון: הרב יוסף, אתה מוכן לספר על הבעיות שאנחנו נתקלים בהן היום.

אברהם יוסף: ראשית אומר שחלק מהדברים שהרב יצחק לוי אמר מדויקים וחלק לא כל כך מדויקים.

אברהם יוסף: הרבנות הראשית לישראל התחילה את ההיערכות לשנת השמיטה בשלהי תשס"ו, דהיינו לפני למעלה משנה, אלא שהשיטה שהרבנות הראשית לישראל דגלה בה השתנתה מספר פעמים.

אברהם יוסף: בתחילה היתה גישה חד משמעית – לא להיתר מכירה.

אברהם יוסף: אחר כך אמרו שיהיה היתר מכירה רק לירקות, שבלעדיהם זה לא ניתן.

אברהם יוסף: בהמשך הדרך התגבשה הנוסחה, שכלפי חוץ הפירות יישארו בגדר של אוצר בית דין וזאת כדי להמעיט באיסורים בהלכה ולתת גיבוי להיתר המכירה.

אברהם יוסף: בנושא של היתר המכירה עוסקים לא רק מקום המדינה.

אברהם יוסף: לפני 120 שנה, רבנים ספרדים וגם רבנים אשכנזים, הובילו את המהלכים.

אברהם יוסף: היו רבנים ספרדיים ורבנים אשכנזיים שהתנגדו להיתר המכירה.

אברהם יוסף: זה היה ויכוח הלכתי כמו כל מיני נושאים הלכתיים.

אברהם יוסף: הנושא של היתר המכירה הוא בעייתי כרגע בגלל שבמספר ערים גדולות עם אוכלוסיה גדולה לא מאפשרים מתן היתר מכירה.

אברהם יוסף: הרבנות הראשית לישראל היא המוסמכת בחוק לתת תעודות כשרות ולקבוע מי יכול להעניק תעודת כשרות.

אברהם יוסף: על פי החוק, רב עיר רשאי לתת תעודת כשרות בעירו.

אברהם יוסף: מחוץ לעירו, רב עיר אינו רשאי לתת.

אברהם יוסף: בשמיטה הקודמת נתבקשתי לתת תעודת כשרות בבת ים, שהיא עיר שכנה לי.

אברהם יוסף: בסופו של דבר, עקב רגשות כלפי הרב הראשי של בת ים, פעלנו בצורה משותפת, בדרך שלי, שהתעודה שלי לא תהיה שם.

אברהם יוסף: אני לא שש ולא מחפש עבודה לרוץ ממקום למקום.

אברהם יוסף: אבל, אם יהיה אילוץ ולא תישאר ברירה אחרת, עדיף שהמסגרת של נתינת הכשרות תישאר בתוך הרבנות.

אברהם יוסף: עדיף שהמסגרת של נתינת הכשרות לא תפרוץ מחוץ הרבנות.

אברהם יוסף: הרבנות הראשית לישראל צריכה לקחת על עצמה את ההחלטה מי יהיה זה שאמור לתת את תעודת הכשרות, אם זאת עיר שכנה או רב ממקום אחר, או שתהיה מסגרת שהרבנות עצמה יכולה להקים, בדומה למה שעשו במגזר הערבי.

אברהם יוסף: אותה מסגרת יכולה להיות בכל אותם המקומות.

אברהם יוסף: כשרות זאת לא רק תעודה.

אברהם יוסף: כשרות זה אומר פיקוח, זה להפעיל את המשגיחים נכון, לעדכן אותם בשינויים.

אברהם יוסף: זאת לא מערכת אד-הוק, היא לא מהיום להיום, היא צריכה להיות מוקמת.

אברהם יוסף: כרגע היא לא קיימת.

אברהם יוסף: כרגע יש שני מרכזי שיווק של סופר-סל וקו-אופ.

אברהם יוסף: שניהם מצויים בעיר ראשון לציון.

אברהם יוסף: האחת, נקראת חברת קטיף, השייכת לסופרסל והשניה נקראת חברת "יחדיו", ששייכת לקואופ.

אברהם יוסף: הם נמצאים במימדים ארציים, מונחים באופן ישיר כל השנים, לא רק לקראת השמיטה, על ידי המפקחים של הרבנות הראשית לישראל.

אברהם יוסף: אי לכך, אני הענקתי את תעודת הכשרות, כיושב ראש ועדת השמיטה, בהבנה עם הרב ויטמן, רק לשני המרכזים האלה.

אברהם יוסף: הפיתרון הזה הוא לא טוב לכל המקומות.

אברהם יוסף: הוא לא ישים אלא אם כן תוקם מערכת שניתן יהיה באמצעים נכונים לפקח עליה, לראות שאכן הדברים נעשים כמו שצריך.

שמואל הלפרט: אני לא רוצה להתייחס כרגע להצעה של חבר הכנסת יצחק לוי כיוון שהיא מתייחסת לשמיטה הבאה שתהיה בעוד 7 שנים.

שמואל הלפרט: אני רוצה להתייחס למצוקה הקשה אליה נקלעו יהודים שומרי השמיטה, שאינם סומכים על היתר המכירה שקיים בשוק.

שמואל הלפרט: לצערי הרב, השטחים שבשליטה ערבית, שמגדלים ירקות, הצטמצמו מאוד.

שמואל הלפרט: אני לא רוצה להיכנס לכל הנושא של ההתנתקות.

שמואל הלפרט: המצב כיום הוא, שאי אפשר לספק את הצרכים של שומרי שמיטה בתוך מדינת ישראל.

שמואל הלפרט: יש צורך דחוף לייבא ירקות מירדן.

שמואל הלפרט: הבעיה היא ששר החקלאות הטיל מכס על הירקות שמייבאים מירדן ומייקר את הירקות ב-40% עד 80%.

שמואל הלפרט: זה מקשה על ציבור שומרי השמיטה.

שמואל הלפרט: בשנים עברו לא גבו מיסים.

שמואל הלפרט: משום מה החליט משרד החקלאות כן לגבות מכסים.

שמואל הלפרט: זה מייקר מאוד את הירקות.

שמואל הלפרט: אני פונה ליושב ראש הוועדה ומבקש ממנו לפנות לשר החקלאות בבקשה להוריד את המכס על ירקות מירדן ולאפשר לייבא ירקות ממדינה שכנה אחרת כדי שהמחירים בירדן לא יאמירו שחקים.

שמואל הלפרט: אם לא תהיה אפשרות נוספת לייבא ירקות, אז המחירים בירדן יעלו בצורה בלתי רגילה.

שמואל הלפרט: אלה שני הדברים אליהם הוועדה חייבת לתת את הדעת והיא צריכה לבקש משר החקלאות להסיר את המכסים.

שמואל הלפרט: משפחה גדולה לא יכולה לשלם את המחירים הגבוהים, שמגיעים, לפעמים, אפילו לפי 2.

אבשלום וילן: מה היה לפני 7 שנים?

יצחק לוי: אפשר היה להביא מעזה.

משה גפני: היה יבוא מירדן.

אבשלום וילן: לא הין 11 רבנים שהחליטו לעשות דווקא.

משה גפני: אבל לא מבקשים יותר מ-10%.

אבשלום וילן: אבל לא היו רבנים שביקשו לשנות סדרי בראשית.

אבשלום וילן: תציג את כל התמונה ביושר.

יעקב כהן: אין אפילו 10%.

אבשלום וילן: שכל הרבנים יחתמו, שר החקלאות יחתום והכל יהיה בסדר.

אבשלום וילן: אי אפשר להחזיק את המקל בשני הצדדים.

יעקב כהן: אל תחזיק באף קצה, רק תאפשר להביא יבוא.

אברהם הלפרט: הרבה משפחות לא יכולות לרכוש ירקות לילדיהן.

אברהם הלפרט: מדובר במשפחות שאין להן אפשרות אחרת.

אברהם הלפרט: אין שום סיבה להטיל מכס על ירקות מעבר למה שהיה מקובל לפני 7 שנים.

משה גפני: השאלה היא, האם הסנקציה הבאה היא שיתלו אותנו בכיכר העיר עד שנחתום על היתר המכירה?

אבשלום וילן: מי ביקש מכם לחתום על היתר המכירה?

משה גפני: היה יבוא של 10% וצריך לאפשר יבוא של 10%.

משה גפני: מה תהיה הסנקציה הבאה, חוץ מלהרעיב את הילדים שלנו, כדי להכריח את הרבנים לחתום על היתר המכירה?

משה גפני: אולי ייקחו אותנו לבתי סוהר?

משה גפני: אוכל מונעים מאיתנו, מה הלאה?

משה גפני: למה לא מייבאים את מה שהיה בשמיטה הקודמת?

שמואל הלפרט: עובדה שאין ירקות ויש חוסר בחנויות.

משה גפני: השלב הבא זה לקחת אותנו לבתי סוהר עד שנחתום.

אבשלום וילן: גפני, נזיל דמעה, מספיק.

משה גפני: עד שהרב של הרצליה לא יחתום על היתר מכירה הילד שלי לא יקבל עגבניה.

יצחק לוי: אבל הרב מהרצליה לא מסתפק ב-10%, הוא רוצה 100%.

משה גפני: אבל אני לא מבקש יבוא בשביל הרצליה.

משה כחלון: רבותי חברי הכנסת.

משה כחלון: סמנכ"ל סחר חוץ במשרד החקלאות, בבקשה.

צבי אלון: אני רוצה להעלות כמה עובדות, שאולי לא עולות בקנה אחד עם מה שנאמר פה.

צבי אלון: בשנים הקודמות, חבר הכנסת גפני, לא היה יבוא.

צבי אלון: כל מי שאומר "תן לי את מה שהיה", יורה לעצמו בראש, לא ברגל.

צבי אלון: חבר הכנסת לוי אמר בצדק שבשנים קודמות עזה סיפקה את כל היבוא ולכן כמעט ולא היה יבוא של עגבניות.

יעקב כהן: אבל היה יבוא.

צבי אלון: אדוני רוצה את היבוא של שנה שעברה?

משה גפני: לא, אנחנו רוצים מה שהיה שנה שעברה, שיהיו עגבניות.

משה כחלון: חבר הכנסת גפני, אפשר לחזור לעזה ולגמור את הסיפור.

צבי אלון: אני עוזר לכם.

צבי אלון: תפסיקו לטעון שאתם רוצים את מה שהיה כי זה בדיוק שתי משאיות של עגבניות.

צבי אלון: בואו נהיה יותר קונקרטיים.

צבי אלון: כפי שאמר חבר הכנסת וילן, הבעיה היא לא של 10%.

צבי אלון: משרד החקלאות הכין את עצמו למציאות של שנת השמיטה.

צבי אלון: השנה, יחד עם ועדת המשנה של ועדת הכספים, התארגנו בעוד מועד.

צבי אלון: הכנו מימון ליישום והכנו מימון לחקלאים שרוצים לעבור למצע ממותק, והכנו מימון לחקלאים שיגבילו בתי צמיחה וכדומה.

זאב אפטר: עדיין לא קיבלנו אגורה.

צבי אלון: תרשה לי, אני לא באתי עם שיקים.

משה גפני: זאת ממשלה שלא עושה שום דבר, לא רק בנושא הזה.

משה גפני: היא לא עושה כלום.

צבי אלון: אז איך אתה רוצה שהיא תעשה יבוא?

משה גפני: נכון, גם את זה היא לא עושה.

משה גפני: הדבר היחיד שהיא עשתה היה המלחמה בלבנון, שהיה עדיף שגם את זה היא לא תעשה.

צבי אלון: אז לכל זה אנחנו מוכנים.

צבי אלון: גם החקלאים ידעו שבשנת השמיטה ציבור מסוים, בסדר גודל של 10%, לא קונה מחקלאי יהודי עם קרקע בבעלות יהודית בגלל אמונתו.

צבי אלון: זה לא עניין של פעולות תגמול של שר החקלאות ולא של הסמנכ"ל.

צבי אלון: מעבר לבעיות המשפטיות כמו שחבר הכנסת גפני אומר שהוא צריך ירקות עבור האוכלוסייה של בני ברק, את אותו דבר אומר שגריר גאנה שגר בהרצליה ואומר שגם לילד שלו אין עגבניה.

צבי אלון: אומרים את זה עוד 20% מהאוכלוסייה.

צבי אלון: יש לי פה את ההודעה של הרבנות ירושלים.

צבי אלון: כפקיד, מעציב אותי זה שזה יצא שלושה שבועות לפני ראש השנה.

צבי אלון: כמשרד החקלאות יש לנו בעיה.

צבי אלון: אתם מבקשים מאיתנו להוריד את המכסים.

צבי אלון: זאת אומרת לתת יבוא בהעדפה, אבל רק לציבור מסוים.

צבי אלון: המכס על יבוא הוא 30% וגם את זה אמרנו שאנחנו מוכנים להוריד.

משה גפני: אתם לא צריכים להוריד מכסים, אתם צריכים ליישם את ההסכם עם ירדן.

יעקב כהן: אתם סוגרים את היבוא.

צבי אלון: מי סוגר את היבוא?

צבי אלון: צריך ללמוד את הנושא.

צבי אלון: מי שרוצה לייבא משלם את המכס והולך הביתה.

צבי אלון: אחר כך זה מגיע לבני ברק עם תוספת של 5 שקלים?

צבי אלון: אין חסימה של היבוא.

זאב אפטר: אני מוציא חסה ב-3 שקל ובבני ברק מוכרים אותה ב-9 שקלים, זאת התשובה.

זאב אפטר: בירדן זה עולה פחות מ-3 שקלים.

צבי אלון: חבר הכנסת כהן, אף אחד לא חוסם יבוא, חד וחלק.

צבי אלון: אפילו הבג"צ שמישהו הגיש נגד שר החקלאות נפל כעלה נידף בשלב הכניסה שלו לבית המשפט העליון.

צבי אלון: אין שום חסימה של יבוא.

שמואל הלפרט: יש מכסים גבוהים.

צבי אלון: אדוני, אתה יכול לחזור 7 פעמים שיש מכסים גבוהים.

צבי אלון: אני מסביר לך שאתה יכול לייבא עגבניה ב-3 שקלים, לשלם שקל מכס.

צבי אלון: אני לא יודע כמה מאות אחוזים זה - - -

שמואל הלפרט: אתה מייקר את זה ב-30%.

צבי אלון: אני הכנתי תכנית לפטור אותך ממכס.

שמואל הלפרט: מתי זה יתבצע?

שמואל הלפרט: לקראת סוף השמיטה?

צבי אלון: אני מסביר שמשרד החקלאות נקלע למצב שבו כל עורך דין מתחיל יחסום אותנו.

צבי אלון: אנחנו צריכים להיות במצב שאנחנו נותנים את הפטור במכס למי שתמיד נתנו לו, וזה הציבור החרדי, אבל גם למי שיושב בערים האלה ובא אומר: "בגלל הרב שלי אני רוצה שגם לי תוריד את המכס".

צבי אלון: אנחנו נגיע למצב שבו מאות אלפי טונות ילכו לאיבוד.

צבי אלון: את זה היה צריך לפתור.

צבי אלון: אף אחד לא עושה חסימות או פעולות תגמול.

צבי אלון: אני מבטיח לכם, ובדקנו את זה, אף בית משפט ואף ציבור ויועץ משפטי לא יאשר לנו לתת לבני ברק ולא לתת להרצליה, כי הרב מהרצליה לא מרשה שיהיו עגבניות.

צבי אלון: מה כל כך מסובך להבין?

שמואל הלפרט: אני מניח שאפשר למצוא פיתרון לבעיה הזאת.

שמואל הלפרט: אם תסכימו לשבת איתנו אני מבטיח לך שתוך שעה נמצא את כל הפיתרונות.

צבי אלון: בבקשה.

שמואל הלפרט: בוא נשב היום בצהריים ונפתור את הבעיה.

משה גפני: אנחנו שלושה חברי כנסת מיהדות התורה ועוד לא החלטנו מי מאיתנו מייצג את ש"ס.

יצחק לוי: אף אחד מכם לא מייצג את ש"ס.

יעקב כהן: הילד מבני ברק, שלא יכול לאכול ירקות, לא מכיר את המכתב שמחזיק סגן מנכ"ל משרד החקלאות.

יעקב כהן: אנחנו חייבים לתת לו עגבניה.

יעקב כהן: הוא לא יפתור את הבעיה של המלונות.

יעקב כהן: לא יכולה להיות ענישה, כפי שאמר חבר הכנסת גפני.

יעקב כהן: אנחנו לא יכולים להעניש אף ילד בגלל שאיזה רב אמר או מישהו אמר.

יעקב כהן: אני מדבר על דבר פחות קיצוני.

יעקב כהן: כולם רצים אחרי קומץ קטן של ערבים שמגדלים בארץ.

יעקב כהן: החקלאים הערבים מבקשים בשביל קילו עגבניות 5 שקל.

יעקב כהן: בדקתי את זה ובדקתי תעודת משלוח.

יצחק לוי: זה לא בטוח שזאת עגבניה ערבית, יכול להיות שהוא קנה את זה מהקיבוץ ליד.

יצחק לוי: בעצם אתה משלם 5 שקלים על פרי של היתר מכירה.

יעקב כהן: צריך לפתוח את היבוא אפילו לשבועיים ולהפיץ.

יעקב כהן: תראה שהערבים ירוצו אחרינו.

יעקב כהן: אז תיראו שהכל ישתנה.

יעקב כהן: אם יהיה יבוא לשבועיים ולא נקנה אצל הערבים, הם ירוצו אחרינו.

קריאה: מה תעשה בעוד 7 שנים?

יעקב כהן: אתה כבר יודע מה יהיה איתנו ועם הערבים בעוד 7 שנים?

יעקב כהן: בוא נראה מה קורה מחר בבוקר.

יעקב כהן: ההצעה שלי היא, לפתוח יבוא ללא הגבלה.

יעקב כהן: היו חששות שהולכים להציף את המדינה.

יעקב כהן: זאת סערה בכוס מים.

יעקב כהן: ישבתי בוועדת הכספים לפני חודש ימים.

יעקב כהן: אנחנו עומדים על 11%-12%, כך אמרו נציגי משרד החקלאות בשביתה שעברה.

יעקב כהן: זה יגדל בעוד אחוז או שניים, יש גידול טבעי שלנו וזה הכל.

יעקב כהן: לא כדאי להביא את הדבר לידי סערה.

יעקב כהן: אין כאן איום על החקלאות.

יעקב כהן: רבותי, תשמרו על החקלאות, אני אעזור לכם ולא רק בשנת השמיטה.

יעקב כהן: כאן שמעתי שהוא מגדל ב-3 שקלים ומוכרים ב-9 שקלים.

יעקב כהן: החקלאים מקבלים בשביל אגס ואפרסק פחות משקל ואני משלם 9 שקלים.

יעקב כהן: לכן אין חקלאים.

יעקב כהן: בשנות ה-70 היו במדינת ישראל 60,000 אלף.

יעקב כהן: היום יש פחות מ-20,000 חקלאים.

יעקב כהן: הם עושים צימרים, ונגמרה החקלאות.

יעקב כהן: אתם יודעים למה?

יעקב כהן: כי אם הוא מקבל שקל על אגס ואני משלם 9 שקלים.

יעקב כהן: זה לא מכסה את ההוצאות.

יעקב כהן: אני מבקש לשמור על החקלאות כל ה-6 שנים ואני אעזור לכם.

יעקב כהן: כרגע אין שום תירוץ שלא יהיו ירקות.

יצחק לוי: אנחנו צריכים למצוא פיתרון שיספק את הירקות לאותם 10% שהם לא היתר מכירה.

יצחק לוי: שאר ה-85% יקנו מה שהם רוצים ושיהיה מספיק ושיהיו הכשרים.

יצחק לוי: צריך להבין דבר אחד, ואני אומר את זה לכולנו.

יצחק לוי: הסרת ההכשר זאת לא רק בעיה של השמיטה, זה בשר וזה עוד כל מיני דברים אחרים.

יצחק לוי: אם מסירים הכשר, המשגיח הולך ונגמר העניין.

יצחק לוי: איך נאכל במסעדות האלה ובמלונות האלה בשנה הבאה אם אין הכשר בכלל?

יצחק לוי: בגלל השמיטה מסירים את ההכשר.

יצחק לוי: הדבר הזה לא יתכן.

יצחק לוי: הדרך הנכונה היא הדרך עליה דיבר הרב אברהם יוסף.

יצחק לוי: אני מודה לרב יוסף שתיקן אותי לגבי התאריכים אבל זה רק מחזק את דעתי שהרבנות לא נערכה.

יצחק לוי: אם במשך שנה וחצי הם שינו 4 פעמים את דעתם בנושא היתר המכירה, זאת לא היערכות.

יצחק לוי: מדובר פה בהיערכות ממלכתית, היערכות של מדינה.

יצחק לוי: חבל שזה המצב.

יצחק לוי: הרב אברהם יוסף הציע כמה פיתרונות ואני חושב שהוועדה צריכה ללכת בכיוון הזה.

יצחק לוי: צריך להקים מחלקת כשרות ארצית, שתוכל לתת הכשרים בכל הארץ.

יצחק לוי: מי שירצה, בגלל השמיטה, לבקש הכשר מאותה מחלקת הכשר ארצית - - -

דוד טל: סליחה, למיטב ידיעתי יש מחלקה כזאת ברבנות הראשית.

יצחק לוי: לא, יש לענייניים ארציים.

יצחק לוי: בוודאי שיש מחלקת כשרות ארצית ברבנות הראשית, אבל היום כל רב נותן לעירו והרבנות אינה מתערבת במה שקורה בעיר.

שמואל הלפרט: במחלקת כשרות ארצית יש רק שני משגיחים.

יצחק לוי: מערכת הכשרות הארצית עסוקה בהרבה מאוד דברים כמו יבוא של בשר ודגים ועוד הרבה דברים.

יצחק לוי: מי שנותן את ההכשר בתוך הערים אלה רבני העיר.

יצחק לוי: כרגע יש לנו בעיה עם 11 רבני ערים שמרכזים אוכלוסיה של בין 20% ל-30% שרוצים פירות נוכריים.

יצחק לוי: הם מגדילים את האוכלוסיה בצורה מאוד משמעותית.

יצחק לוי: מה הפיתרון?

יצחק לוי: הרב אברהם יוסף אמר קודם שהפיתרון הוא להקים את אותה מחלקה או את המחלקה שנותנת הכשרים באוכלוסיה הערבית.

יצחק לוי: באותן 11 ערים, מי שירצה, יפנה ישירות לרבנות ויקבל הכשר.

יצחק לוי: זה הפיתרון האמיתי וצריך לעשות אותו מהר.

יצחק לוי: אני מאוד מזדהה עם דבריו של הרב יוסף, שאמר שצריך להשאיר את הכשרות בתוך הרבנות הראשית.

עודד וינר: לגבי הדברים של הרב לוי.

עודד וינר: הרבנות הראשית איננה יכולה לעסוק בפיקוח ישיר בכל מקום ואתר.

עודד וינר: הרבנות, באמצעות המועצה הדתית ובאמצעות כל מפקחי הכשרות שנמצאים בעיר, אחראים על הכשרות בתחום שיפוטה של אותה עירייה או מועצה אזורית.

עודד וינר: הרבנות הראשית עוסקת בנושאים ספציפיים כמו יבוא הבשר למדינה על פי חוק הבשר.

יצחק לוי: גם הדגים.

עודד וינר: הדגים זאת בעיה קצת יותר מורכבת.

עודד וינר: יבוא הבשר זה בהתאם לחוק הבשר.

דוד טל: כרגע אנחנו מדברים על שאר ירקות.

משה גפני: הבנו שיש מחלקת כשרות לגבי בשר.

משה גפני: איפה מחלקת הכשרות לגבי שאר הדברים?

עודד וינר: יש מחלקת כשרות ארצית שהקמנו בזמנו לגבי המגזר הערבי ולגבי מקומות שאין להם מועצה דתית.

עודד וינר: נתבקשנו על ידי הנציבות ועל ידי האוצר לעשות בדיקה מחודשת לגבי היכולות המשפטיות של מחלקת הכשרות הארצית וכיצד היא תעבוד בשטח.

עודד וינר: לגבי מתן כשרויות או פיקוח, אנחנו עושים פיקוח-על בלבד בעזרת 3.5 מפקחים.

עודד וינר: הם באים לביקורות יזומות או בלתי ידועות מראש כדי לראות מה המצב בשטח.

עודד וינר: עושים את זה בצורה אקראית בגלל שאין לנו כוח אדם.

עודד וינר: הרבנות הראשית נערכה לנושא השמיטה הרבה יותר טוב מאי פעם בעבר, למרות מעברים כאלה והאחרים שנבעו, אגב, כתוצאה מלחץ והדרישה מהשטח.

דוד טל: אתה בעצם אומר שהרבנות הראשית, בניגוד למה שהרב לוי אומר, כן נערכה.

עודד וינר: בוודאי שהרבנות הראשית נערכה.

עודד וינר: עובדה שיש פה שני רבנים נכבדים, הרב אברהם יוסף והרב ויטמן, שמונו על מועצת הרבנות הראשית לטפל כל אחד בנושא מורכב ומאוד הילכתי ומקיף בענייני השמיטה.

עודד וינר: שניהם מונו על ידי המועצה.

צבי אלון: רק שאחר כך לקחו להם את הסמכות.

עודד וינר: כדי לעמוד במטלות ההלכתיות המוטלות על כל אחד מהם, בוודאי שצריך בשנת שמיטה להעמיד לרשותם צוות כזה - - -

יצחק לוי: אדוני המנכ"ל, אם ההיערכות היתה טובה או לא, אפשר לראות על פי התוצאות בשטח.

יצחק לוי: המצב קטסטרופה.

יצחק לוי: זה נקרא שהרבנות נערכה?

עודד וינר: הרב לוי, בניגוד למספרים שנשמעים פה, הרבנות הראשית עשתה בשבועות האחרונים מאמץ עילאי והמקומות הצטמצמו מאוד מאוד.

עודד וינר: גם באותם מקומות שיש בהם בעיה, למשל ברשתות השיווק, נמצא פיתרון.

עודד וינר: אחד הפיתרונות הטובים ברמת המאקרו נמצא איתנו פה.

עודד וינר: גם בשאר המקומות ישנם פיתרונות כאלה ואחרים.

עודד וינר: למעשה הבעיה הצטמצמה ואני מזכיר לכולכם שבעוד יומיים יש בג"צ.

עודד וינר: כעובדי מדינה כולנו כפופים לבג"צ.

שמואל הלפרט: גם בנושאים הלכתיים אתם כפופים לבג"צ?

עודד וינר: אמרתי שכעובדי מדינה אנחנו כפופים.

עודד וינר: כדי לעמוד במטלות ההלכתיות שהוטלו על הרב אברהם יוסף והרב ויטמן, צריך שיעמוד לרשותם אותו צוות הכרחי וחיוני.

דוד טל: אם הרבנות הראשית מורה לכל רבני העיר להוציא אישור של אוצר בית דין, האם הם חייבים לקבל את ההוראה?

עודד וינר: החוק אומר שהסמכות למתן כשרות נתונה או למועצת הרבנות הראשית או לרב העיר.

דוד טל: זאת אומרת, שאם הרבנות הראשית תאמר שהיא מסמיכה את הרבנויות המקומיות לתת היתר מכירה, זה עדיין יישאר בגדר המלצה לרבנות המקומית?

עודד וינר: כן.

עודד וינר: כמובן שאפשר למצוא אלטרנטיבות אחרות.

יהודה כהן: אני מנכ"ל התאחדות בעלי האולמות וגני אירועים בישראל.

יהודה כהן: אני מברך על הדיון בנושא הכשרות.

יהודה כהן: הנושא של השמיטה זה רק החלק הקטן.

דוד טל: היום אנחנו דנים רק בשמיטה.

יהודה כהן: הבעיה היא, שברגע שהרבנים המקומיים נבחרים להיות רבני עיר, הם מסרבים לסור למרות הרבנות.

יהודה כהן: הדוגמה היחידה שאני אביא אותה כאן היא הרב סלומון.

יהודה כהן: מהרגע שהוא נבחר, הוא לא חותם על שום תעודת כשרות של הרבנות.

משה גפני: הוא לא נמצא פה.

יהודה כהן: לא משנה, מנכ"ל הרבנות נמצא כאן.

יהודה כהן: אתם צריכים להבין שהוא בכלל לא חותם על תעודת הכשרות.

יהודה כהן: זאת תופעה ארצית.

שמואל הלפרט: אתם לא תהפכו את הרבנים לחותמת גומי.

יהודה כהן: אבל הוא התמנה מטעם הרבנות.

יהודה כהן: לא יכול להיות שרב מטעם הרבנות מתייחס רק לנקודה האישית שלו.

יהודה כהן: זה כסף פרטי שלו - - -

משה גפני: למה אתה מדבר סתם דברים?

יצחק לוי: תביא את הרב סלומון לפה שהוא ידבר.

יהודה כהן: הנה המנכ"ל נמצא פה.

שמואל הלפרט: אתה מאשים אותו שהוא לוקח כסף?

יהודה כהן: זה מה שקורה.

יעקב כהן: אנחנו לא משטרה.

יעקב כהן: אנחנו לא מקבלים את מה שאתה אומר.

הראל גולדברג: אני משמש כרפרנט דתות מטעם היועץ המשפטי לממשלה.

הראל גולדברג: למועצת הרבנות יש סמכות למנות אדם מטעמה לתת תעודת כשרות באותו מקום.

הראל גולדברג: זה המצב המשפטי.

הראל גולדברג: יש פיתרונות למצבים בהם רבנים לא רוצים לחתום על תעודת כשרות.

הראל גולדברג: גם אם לא רוצים לכפות על רב עיר, שזה באמת דבר לא ראוי, לפעול בניגוד למצפונו ובניגוד לתפיסת עולמו, יש פיתרונות משפטיים.

הראל גולדברג: הרבנות הראשית החליטה שהיא לא רוצה לכפות על רב עיר.

הראל גולדברג: היא יכולה למנות אדם מטעמה שייתן תעודות כשרות בתוך תחומו.

הראל גולדברג: האם להתערב בהחלטת מועצת הרבנות הראשית או לא, זאת כבר שאלה אחרת.

הראל גולדברג: מבחינת הפיתרונות המשפטיים, בהחלט יש פה פיתרון.

הראל גולדברג: אם מועצת הרבנות הראשית מקבלת החלטה - - -

דוד טל: אין כאן בריחה מאחריות של מועצת הרבנות הראשית?

הראל גולדברג: בהחלט יכול להיות.

הראל גולדברג: יש פה יחסים בין שלטון מרכזי, שזה מועצת הרבנות הראשית, לבין השלטון המקומי, כביכול, שזה בעצם רב עיר שממונה מוניציפאלית.

הראל גולדברג: כמו שיש במקומות אחרים סמכות התערבות של השלטון המרכזי בתוך השלטון המוניציפאלי, כאשר יש צורך.

הראל גולדברג: זאת האחריות של השלטון של המרכזי.

הראל גולדברג: באותה מידה יש אחריות של מועצת הרבנות הראשית, ככל שהיא רוצה, ככל שהיא סבורה שראוי לעשות כך.

משה גפני: אבל מועצת הרבנות הראשית קיבלה החלטה.

משה גפני: זאת לא גחמה של איזו רב.

משה גפני: זה לא כמו בוועדה קרואה בעירייה, ששם היתה הפקרות.

הראל גולדברג: חבר הכנסת גפני, חשוב לציין שכאן אנחנו דנים בשאלת הסבירות, שזאת שאלה משפטית.

הראל גולדברג: האם זה סביר שרב עיר יחליט עבור עשרות אלפי תושבים מתוך עירו, שלא מעוניינים בשמיטה לחומרה ובשמיטה למהדרין, שהם לא יוכלו לצרוך היתר מכירה?

הראל גולדברג: מבחינתם היו יכולים לצרוך בהתאם להיתר המכירה.

הראל גולדברג: האם זה סביר שהוא יקבל החלטה שגם אותם תושבים יצטרכו דווקא שבמיטה לחומרה?

משה גפני: אני כבר למדתי שכשאתם, היועצים המשפטיים, אומרים את המילה סבירות, אני בורח למקלט.

משה גפני: אתה מבין בהלכות?

הראל גולדברג: קצת.

משה גפני: גם אני קצת, לא יותר מזה.

קריאה: רק שתדע שהוא מוסמך לרבנות.

משה גפני: יושבים רבנים ממועצת הרבנות הראשית שנבחרו כחוק.

משה גפני: הם שקלו את הדברים וקיבלו החלטה שאני לא מתערב בה.

משה גפני: זה לא עניין של סבירות.

משה גפני: עד מחר בלילה תגידו את המילה סבירות.

משה גפני: מה זה סבירות?

משה גפני: מועצת הרבנות החליטה.

משה גפני: אם אני הייתי מעז להגיד מילה על החלטה של בג"צ – פה מדברים על החלטה של מועצת הרבנות הראשית.

הראל גולדברג: זאת השאלה שבג"צ יידרש לה מחר.

הראל גולדברג: הוא יצטרך לקבל החלטה האם מועצת הרבנות הראשית קיבלה החלטה סבירה או לא.

דוד טל: על האדם הסביר אפשר להתווכח עד מחר.

משה גפני: יש שני דברים מרכזיים, שלפי דעתי נעשית בהם טעות חמורה.

משה גפני: אפשר לשנות את החוק ואפשר להחליט שמועצת הרבנות הראשית היא לא הגוף החוקי שצריך לקבל החלטות.

משה גפני: אבל מועצת הרבנות הראשית קיבלה החלטה ואנחנו צריכים לכבד את ההחלטה.

משה גפני: אנחנו אזרחים במדינה ואנחנו מכבדים את ההחלטות של הגופים המוסמכים, כמו שאנחנו מכבדים את ההחלטות של בית המשפט, נרצה או לא נרצה.

משה גפני: אף אחד לא יבוא ויגיד שהוא רוצה לשנות החלטה של בית משפט או שנעשה בית משפט מקביל.

משה גפני: מועצת הרבנות הראשית דנה בנושאים ההלכתיים, זה תפקידה.

משה גפני: אני גם לא יודע מה השיקולים שלה.

משה גפני: בואו ניתן כבוד לגופים השיפוטיים ולגופים המוסמכים על פי חוק.

משה גפני: רוצים לשנות את החוק?

משה גפני: זה בסדר.

משה גפני: אני אציע שאם יש החלטה של בית משפט שלא מוצאת חן בעיניי, נעביר אותה לבית דין רבני.

משה גפני: אבל לא עושים דבר כזה ובינתיים זה המצב.

משה גפני: נושא שני זה הנושא של היבוא.

משה גפני: יש סנקציה שמופעלת.

משה גפני: שר החקלאות ואנשיו עושים סנקציות כדי להפעיל לחץ על הציבור, שילחץ על הרבנים כדי שהרבנים בהרצליה או במקום אחר, יחתמו ויאפשרו להכניס רב אחר שייתן שם היתר מכירה.

משה גפני: מי שמכיר את הציבור הזה יודע שהוא ירעב ללחם.

משה גפני: כבר היו דברים בעבר.

משה גפני: תדעו לכם, אם רוצים ללכת בדרך של הסנקציות צריך להתחיל עם הסנקציה הכי גרועה שאפשר לעשות נגד הציבור הזה.

משה גפני: אפשר לסגור את המים בישובים החרדיים.

יצחק לוי: בעזה לא סוגרים את המים.

אבשלום וילן: בבכיינות לא תעשה לך ארגומנט.

משה גפני: אני אומר לכם את האמת.

משה גפני: משלמים 9 שקלים ו-12 שקלים.

משה גפני: יש דרך להביא לשוק סחורה שתוזיל את המחירים.

משה גפני: אני לא מבקש להביא בשביל שגריר גאנה.

משה גפני: אני מדבר על 10%, שאתם יודעים בדיוק מה גודל הציבור שצורך את הסחורה הזאת.

משה גפני: אתם לא פותרים את הבעיה בגלל סנקציות.

משה גפני: תאמין לי, אני לא יודע שפה אחרת, רק עברית, ואני מבין את מה שאתם עושים.

משה גפני: זאת לא הדרך כי אם תלכו בדרך הזאת היא יכולה באמת להביא למלחמת תרבות.

משה גפני: אז נגיד כולם שכל רב שחותם על היתר מכירה נלחם נגד הרבנים שחותמים נגד.

משה גפני: תביאו את זה למסלול נורמאלי, של התנהלות נורמאלית.

משה גפני: עם סנקציות לא תועילו.

משה גפני: אמרתי את זה לשר החקלאות ואמרתי גם לשר האוצר: "תביאו לשוק רק את הכמות שאתם יודעים שצריך להביא.

משה גפני: תביאו מירדן בגלל הסכם הסחר שיש לנו איתם או שתביאו מאיפה שאתם רוצים.

משה גפני: אתם אנשי המקצוע".

משה גפני: אם תעשו את הסנקציות האלה, תשיגו את המטרה ההפוכה.

משה גפני: בדרך הזאת לא תשיגו שום דבר, לא לטובת החקלאים ולא לטובת הציבור.

משה גפני: תלכו בדרך של דרכי נועם.

יצחק לוי: צריך להתחיל לדון בחוק.

יעקב כהן: החוק מדבר על עוד 7 שנים.

יעקב כהן: אני מדבר על מחר בבוקר.

יעקב כהן: כבוד היושב ראש, אנחנו רגילים לשבת פה יום יום.

יעקב כהן: כיוון שהנושא הוא דבר מעשי, אם היה מדובר בציבור אחר, המדינה היתה סוערת.

יעקב כהן: יש דברים שהם ישימים.

יעקב כהן: מה אנחנו עושים כדי שבעוד כמה ימים השוק יהיה מוצף בסחורה.

דוד טל: היות והנושא עומד מחר בבג"צ אני חושב שטוב תעשה ועדת הכלכלה, אם הדברים לא יגיעו לידי פיתרון, שמזכירת הוועדה תבקש מהיושב ראש לכנס דיון נוסף כדי לתת תשובות.

דוד טל: ברשותכם, אני רוצה לעבור כרגע להצעת החוק.

שמואל הלפרט: יש לי דבר מה נוסף לומר ואני מבקש שתכניס את זה להצעת הסיכום.

שמואל הלפרט: ביקשתי שהסמנכ"ל ייפגש היום עם נציגים של ועדת השמיטה.

שמואל הלפרט: אני מבטיח לך שתוך שעה יפתרו את הבעיה.

שמואל הלפרט: אתה מוכן להיפגש?

צבי אלון: בבקשה.

דוד טל: אני עובר להצעה של חבר הכנסת הרב יצחק לוי.

דוד טל: הרב לוי, אני מבקש להתחיל לקרוא את החוק.

יצחק לוי: "הצעת חוק הקמת ועדת שמיטה ממלכתית, התשס"ז-2007.

יצחק לוי: 1.

יצחק לוי: מוקמת בזה ועדת שמיטה ממלכתית.

יצחק לוי: 2.

יצחק לוי: (א) הוועדה תפעל להכין את מדינת ישראל לקראת שנת השמיטה.

יצחק לוי: (ב) לשם קידום המטרה בהתאם לסעיף קטן (א), רשאית הוועדה, בין היתר, לתכנן פעולות שיש לנקוט לקראת השמיטה, להמליץ לממשלה על פעולות כאמור ולהעביר לרבנות הראשית לישראל שאלות הלכתיות או סוגיות בעלות היבטים הלכתיים לשם הכרעה.

יצחק לוי: " הכוונה של החוק היא שתהיה הכנה מסודרת, לא הכנה של השנה האחרונה, לא הכנה של חצי השנה האחרונה.

יצחק לוי: שכל הגורמים הממלכתיים יהיו מעורבים בה, כאשר מי שפוסק מבחינה הלכתית זאת הרבנות הראשית והם עומדים בראש הוועדה.

עודד וינר: יש שני רבנים ראשיים.

יצחק לוי: יש רב ראשי ויש אב בית הדין.

יצחק לוי: לא איכפת לי שיהיו שניהם.

יצחק לוי: לתומי חשבתי שיש רב ראשי אחד שהוא נשיא בית הדין, ורב ראשי שעוסק בענייני כשרות.

יצחק לוי: באותן שנים יהיה הרב שעוסק בענייני הרבנות.

יצחק לוי: אם הרבנות רוצה שיהיו שני הרבנים, לי זה לא מפריע.

דוד טל: אנחנו לא יודעים מתי הרב הזה יהיה ומתי הרב הזה יהיה.

עודד וינר: שניהם רבנים ראשיים.

אתי בנדלר: אני מבקשת הערות, ככל שיש, לסעיפים 1 ו-2.

אריאל כהאן: הממשלה תומכת בהצעת החוק.

אריאל כהאן: לגבי סעיף 2(א) היפנו את תשומת לבי שכדאי שיהיה כתוב:

אריאל כהאן: הוועדה תסייע להכנת" ולא "תפעל להכין".

דוד טל: אישרנו את סעיף 1 וסעיף 2.

יצחק לוי: "3.

יצחק לוי: הוועדה תורכב מתשעה חברים, שימנה שר החקלאות ופיתוח הכפר (להלן – השר) והם: רב ראשי לישראל או נציג מטעמו, והוא יהיה יושב ראש הוועדה.

יצחק לוי: עובד משרד ראש הממשלה, לפי המלצת ראש הממשלה.

יצחק לוי: עובד משרד האוצר, לפי המלצת שר האוצר.

יצחק לוי: עובד משרד החקלאות, שימנה השר מבין עובדי משרדו.

יצחק לוי: עובד משרד התעשייה, המסחר והתעסוקה לפי המלצת שר התעשיה, המסחר והתעסוקה.

יצחק לוי: עובד מנהל מקרקעי ישראל לפי המלצת שר הבינוי והשיכון.

יצחק לוי: שלושה נציגי ארגונים שעיקר עיסוקם מצוות התלויות בארץ שאותם תבחר הרבנות הראשית לישראל שהוקמה לפי חוק הרבנות הראשית לישראל, תש"ם-1980.

יצחק לוי: "

עודד וינר: אני מבקש שיהיה נציג אחד לכל אחד מהרבנים.

יצחק לוי: אני ביקשתי מהחקלאים שתהיה נציגות של התנועות החקלאיות.

יצחק לוי: זאת בקשה שקיבלתי ואני מסכים לה.

יצחק לוי: התאחדות חקלאי ישראל תבחר.

דוד טל: אתה רוצה נציג לכנסת?

יצחק לוי: לא.

דוד טל: יש הערות לסעיף 3?

עודד וינר: היות ויש שני רבנים ראשיים, אני מבקש שיהיה נציג לכל אחד מהרבנים.

אתי בנדלר: הוועדה תורכב מ-11 חברים.

אתי בנדלר: בפסקה 1: שני הרבנים הראשיים או נציגיהם.

אתי בנדלר: מי יחליט מי יהיה יושב ראש הוועדה?

עודד וינר: היו"ר מי שיהיה נשיא מועצת הרבנות המכהן.

יצחק לוי: הרב הראשי המכהן במועצת הרבנות הראשית, יהיה יושב ראש הוועדה.

אתי בנדלר: מועצת הרבנות הראשית תבחר את אחד הרבניים הראשיים לתקופה של 7 שנים?

יצחק לוי: כן, הם יתחלפו.

אבשלום וילן: אני מייצג כאן את הקיבוץ הדתי ואני רוצה שגם להם יהיה נציג.

משה גפני: לא הבנתי כמה חברים יהיו בסוף?

יצחק לוי: נציג להסתדרות חקלאי ישראל ונציגים של הרבנים הראשיים.

אתי בנדלר: אני לא מצליחה לעקוב.

אתי בנדלר: התאחדות חקלאי ישראל.

אתי בנדלר: הם בוחרים את הנציג והשר ימנה אותו?

יצחק לוי: כן.

משה גפני: מה ההצעה שעומדת כרגע על השולחן?

דוד טל: ההצעה אומרת שהוועדה תורכב מ-11 חברים שימנה שר החקלאות.

דוד טל: ביניהם יהיו שני רבנים.

דוד טל: הוספנו עוד אחד לרבנים ונציג להתאחדות חקלאי ישראל.

אבשלום וילן: למען האיזון, מכיוון שיש פה 3 נציגים שהרבנות הראשית בוחרת, אני מציע שיהיו גם נציגי הקיבוץ הדתי.

אבשלום וילן: הם המגדלים הכי גדולים בארץ.

יצחק לוי: יש נציג של התאחדות החקלאים.

משה גפני: השאלה היא מה מטרת הוועדה.

משה גפני: אם מטרת הוועדה זה לעסוק בהיערכות לנושא השמיטה, כפי שהסביר הרב לוי במליאת הכנסת, בצורה ממלכתית, זה דבר אחד.

משה גפני: אם מדברים פה על עקיפת החלטות הרבנות הראשית - - -

יצחק לוי: בשום אופן לא.

משה גפני: אנחנו מתקרבים פה למצב שבוועדה הזאת יש רוב שהוא אינו בעד השמיטה.

יצחק לוי: אבל הוועדה הזאת לא פוסקת הלכות.

משה גפני: כאשר העלית את הנושא במליאת הכנסת היה זמן אחד ועכשיו אנחנו נמצאים בזמן אחר.

משה גפני: מדברים פה על עקיפת הרבנות, וכל מה שנלווה לזה.

משה גפני: אם רוצים את התמיכה שלי, אני רוצה נציגים נוספים: נציג של הרבנות המקומית ונציג של מועצת הרבנות הראשית.

משה גפני: רב מקומי של עיר גדולה.

משה גפני: אנחנו צריכים את הרבנות המקומית בפנים.

דוד טל: הרב עזרן מקובל עליך?

משה גפני: כן.

יצחק לוי: אני לא מסכים.

אבשלום וילן: אנחנו מדברים כאן על 5 מתוך 11.

אבשלום וילן: זה מנוגד לכל הנאום שאמרת קודם.

יצחק לוי: אני חושב שאין צורך.

יצחק לוי: אולי, לשם הבהרה, צריך להוסיף פסקה שמובן מאליו שכל ההחלטות ההלכתיות הן בסמכותה הבלעדית של הרבנות הראשית.

יצחק לוי: כדי להסיר חשש אפשר להוסיף בסעיף 2 סעיף נוסף ג' "כל ההחלטות שיש להן נגיעה הלכתית, הן בסמכות הרבנות הראשית בישראל".

אתי בנדלר: אין מה להוסיף, הדברים נאמרו.

אתי בנדלר: נאמר: "להעביר לרבנות הראשית שאלות הלכתיות או סוגיות בעלות היבטים הלכתיים לשם הכרעה".

עודד וינר: צריך להוסיף שפסיקתה של הרבנות היא המכרעת.

יצחק לוי: הוועדה מתכננת לפי הפסיקות של הרבנות הראשית.

יצחק לוי: הרי הוועדה הזאת לא תפסוק הלכות, זה ברור.

יצחק לוי: כל העניין הוא שהוועדה תעבוד בהרמוניה ושתסיט חששות.

יצחק לוי: אם נבוא לוועדה הזאת עם כל מיני חששות ופחדים, הוועדה הזאת לא תשיג כלום.

יצחק לוי: הרב הראשי לא יכנס אותה וזה יהיה נייר מת.

יצחק לוי: אם אנחנו מבארים את העניין בחוק, אז הרב הראשי ייעזר בה וזאת הכוונה.

יצחק לוי: הכוונה שהיא תהיה כלי לעזרה להכנת השמיטה הממלכתית.

יצחק לוי: אפשר להוסיף "לשם הכרעה.

יצחק לוי: פסיקת הרבנות הראשית מחייבת את הוועדה בעניינים ההלכתיים".

אתי בנדלר: "החלטתה בעניינים הלכתיים תחייב את הוועדה".

יצחק לוי: בדיוק.

יצחק לוי: אם לרב הראשי יהיה צל של ספק שזה לא כך, אז החוק הזה הוא נייר מת.

משה גפני: הרב לוי, בוא נדבר כאילו החוק הזה קיים כבר.

משה גפני: היום.

משה גפני: אני רוצה להגיד לך מה היה קורה עכשיו.

יצחק לוי: אם החוק היה קיים, הוועדה היתה מתכנסת שנתיים לפני השמיטה, דנה בעניינים, מבררת עמדות של רבנים, יודעת לקראת מה היא הולכת.

יצחק לוי: זה כל העניין.

יצחק לוי: שלא נעמוד פתאום 3 שבועות לפני ראש השנה עם פסיקה של 8 רבנים.

יצחק לוי: העניין הוא שיש ועדה בראשות רב ראשי ובהשתתפות שני הרבנים הראשיים, שהיא יכולה לתכנן.

יצחק לוי: משרד החקלאות ידבר מה התכנון של היבוא, מה יהיה מחיר הירקות.

יצחק לוי: הכל יהיה מתוכנן.

אבשלום וילן: אני אומר יותר מזה.

אבשלום וילן: אם בכל עיר יהיה ציבור חרדי ותהיה חנות או שתיים - - -

משה גפני: זה ברור, אנחנו עוסקים עכשיו בחוק.

אבשלום וילן: זה לא ברור כי אתה אומר שאתה רוצה רב מקומי, בשביל לפוצץ את כל העסק מבפנים.

אבשלום וילן: זה בדיוק להפך.

אבשלום וילן: כל הרעיון פה שנגיע להרמוניה ונחסוך את כל הפסטיבלים.

אבשלום וילן: אתה רוצה להכניס את המוקש פנימה?

אבשלום וילן: אתה מעמיד פני צדיק ואני כמעט מזיל דמעות יחד איתך.

יצחק לוי: כאשר יש מספיק זמן לרבנים הראשיים יש יכולות להידבר עם רבני הערים, למצוא פיתרונות.

אבשלום וילן: הרב לוי, למען הגילוי הנאות.

אבשלום וילן: כאשר היו הבחירות הקודמות לרבנות, ניסו כל מיני חברים טובים לשכנע אותי לתמוך באחד המועמדים, שאכן נבחר.

אבשלום וילן: הסבירו לי שכל המועמדים האחרים קרובים אליך פוליטית הרבה יותר מאשר אלי.

אבשלום וילן: אמרתי שבנושא הרבנות הראשית אני לא מתעסק עם פוליטיקה.

אבשלום וילן: אני רוצה לדעת אם בשנת שמיטה, אכן הרב המועמד להיבחר, יפעיל את סמכות הרבנות הראשית.

אבשלום וילן: ואז, ב-3 שיחות טלפון שלי איתו, הוא סירב להגיד לי את זה.

אבשלום וילן: ואז הבנתי איך יעלה על הדעת שאפשר להצביע עבור רב ראשי שאומר מראש שהוא לא יפעיל את סמכותו על רבני הערים.

יצחק לוי: אתה רואה שכוח הציבור לפעמים יותר גדול.

יצחק לוי: גם הרב הראשי, שבתחילה כשנבחר אמר שהוא לא ייתן היתר מכירה, בסוף הוא לקח שני רבנים חשובים ואמר להם להתחיל להריץ את העניין של שטר המכירה.

יצחק לוי: הוועדה הזאת היא בדיוק העניין הזה.

יצחק לוי: בסופו של דבר, הפסיקות הן של הרבנים.

יצחק לוי: אנחנו רוצים שהמדינה תתנהל כמו שצריך ולכן יהיו תיאומים.

יצחק לוי: לכן, אני לא חושב שצריך להיות רב נוסף, אבל צריך להבהיר שהפסיקות של הרבנות הראשית הן הקובעות.

אריאל כהאן: אני לא כל כך מבין מה המשמעות האופרטיבית.

אריאל כהאן: בסופו של דבר מדובר בוועדה מייעצת.

דוד טל: אתם מתנגדים לחוק?

אריאל כהאן: לא, אנחנו תומכים בחוק.

אריאל כהאן: בסופו של דבר מדובר בוועדה שמייעצת לממשלה.

משה גפני: כתוב "לתכנן".

משה גפני: יש לזה משמעות אופרטיבית.

אריאל כהאן: מי שאופורטיבי פה זאת הממשלה.

אריאל כהאן: נניח שיש פסיקה של הרבנות הראשית.

אריאל כהאן: החוק אוסר עליה להמליץ משהו אחר לממשלה?

יצחק לוי: התשובה היא כן.

יצחק לוי: התשובה היא שצריך להיות ברור מה החלק של כל אחד.

יצחק לוי: החלק של הרבנות הוא בנושאים הלכתיים והחלק של הוועדה הוא בנושאים תכנוניים והדברים לא מתערבבים.

יצחק לוי: אנחנו מושיבים את כל הגורמים יחד לתכנן כאשר אנחנו מציינים בחוק שהנושאים ההלכתיים הם בידי הרבנות.

צבי אלון: הוועדה צריכה להיות פחות או יותר מאוזנת.

יצחק לוי: היא מאוזנת.

משה גפני: בלי התוספות של גפני היא מאוזנת?

משה כחלון: אחרון הדוברים יהיה חבר הכנסת גפני.

יצחק לוי: אנחנו יכולים להצביע על החוק.

משה כחלון: הרב לוי, למען גילוי נאות אומר שאני תומך בחוק ואני חושב שהחוק חשוב.

משה כחלון: הייתי מאוד רוצה לקדם אותו אבל אם יוצא חוק מתחת לידיים שלנו הוא צריך להיות רציני וחשוב וצריך לשמוע את כל הצדדים.

יצחק לוי: עד שמקבלים תאריך להצבעה לוקח הרבה זמן.

משה גפני: אדוני היושב ראש.

משה גפני: אני אגיד לך ממה אני חושש.

משה גפני: כאשר הרב לוי הביא את זה למליאה לא הצבעתי בעד ולא הצבעתי נגד.

משה גפני: לו החוק הזה היה קיים גם בדיון הקודם, אני אומר לכם באופן ברור וחד משמעי, שהרב הראשי לא היה מכנס את הוועדה בגלל שיש שם רוב שתומך בפיתרון שדיבר עליו קודם סמנכ"ל משרד החקלאות.

משה גפני: הוא לא יכנס את הוועדה ואז ילכו לבג"צ.

משה גפני: בג"צ יגיד, במידת הסבירות, שאם הרב הראשי לא מכנס ועדה שקיימת בחוק, שר החקלאות, שהוא המופקד על החוק, שהוא צריך למנות את יושב ראש הוועדה ואת החברים שלה, הוא יכנס את הוועדה.

משה גפני: בג"צ יחליט את זה משום שברמת הסבירות, הרב הראשי נוהג שלא בתום לב.

יצחק לוי: לכן הבהרנו.

משה גפני: אמרת קודם שאם הרב הראשי לא יכנס את הוועדה הוא יהפוך את הוועדה לחספא בעלמא.

משה גפני: הוא לא הופך את הוועדה לחספא בעלמא מפני שבג"צ יורה לשר החקלאות - - -

יצחק לוי: זה כמו כל חוק בעולם.

יצחק לוי: אז מה הבעיה?

אבשלום וילן: אתה נגד מוסד הרבנות הראשית?

אבשלום וילן: אני היחיד שנלחם פה על ההחלטה של הרבנות.

אבשלום וילן: אתה רוצה להעביר מהעולם את המוסד המכובד.

אבשלום וילן: האמנם?

משה גפני: אני היחיד בחדר הזה שתומך בעיניים עצומות בהחלטת מועצת הרבנות הראשית.

אבשלום וילן: באיזה מהן?

משה גפני: בכל החלטה.

משה גפני: ישבתי פה עם לנגנטל ואמרתי שאני הלוחם האחרון בעד הרבנות הראשית.

יצחק לוי: מה אתה רוצה בחוק הזה?

משה גפני: מכיוון שמדובר בנושא הלכתי, ביקשתי שיכנס נציג של הרבנים המקומיים.

משה גפני: לא אמרתי שצריך שייכנס רב מקומי שתומך או לא תומך בהיתר המכירה.

משה גפני: אפשר להחליט איזה רב שרוצים.

משה גפני: זה יכול להיות כל רב שבמידת הסבירות - - -

יצחק לוי: נכתוב: "רב שתומך בהיתר המכירה".

יצחק לוי: מה אתה רוצה?

משה גפני: הסוגיה שנמצאת בפנינו היא הסוגיה של רבני הערים.

משה גפני: אין בוועדה הזאת את הליבה של הבעיה.

יצחק לוי: יש, הרבנים הראשיים.

משה גפני: לא.

משה גפני: מה אמרו הרבנים הראשיים?

משה גפני: הם אמרו שכל רב מקומי יחליט במקומו.

משה כחלון: את זה הבנו.

משה כחלון: תגיד מי אתה רוצה שייכנס?

משה גפני: אני מציע להכניס רב עיר מקומי, או רב העיר הגדולה או רב שתבחר מועצת הרבנות הראשית, או הרב עזרן.

משה גפני: דבר שני, נציג של מועצת הרבנות הראשית.

משה גפני: כמו שאמר צבי אלון, בוועדה המייעצת אין איזון.

אבשלום וילן: אני מציע שנצביע.

אבשלום וילן: לגבי סעיף 3 יש פה קונצנזוס כללי.

משה גפני: אתה נגד ההצעה שלי?

אבשלום וילן: כן, כי אני חושב שאתה מנסה לאזן אותה לא נכון.

אבשלום וילן: האיזון שלך ירוקן את הוועדה מכל תוכן.

משה גפני: למה?

משה גפני: אתה רוצה פיתרון או לא?

אבשלום וילן: אני רוצה פיתרון אבל שיהיה הגון.

אבשלום וילן: שהוריו של כל ילד אצלך יוכלו לקנות לו מה שהם רוצים, והורים אחרים יוכלו לקנות מה שהם רוצים ולא שתכפה את עמדתך.

אבשלום וילן: אתה מרוקן את הרבנות מכל תוכן.

אבשלום וילן: הרב הראשי פוחד להפעיל את סמכותו.

אבשלום וילן: טוב שלרב הראשי הספרדי היה אומץ לב.

אבשלום וילן: עכשיו שניהם חסרי אומץ לחלוטין ותראה מה שקורה.

משה גפני: אני רוצה להגיד לך שההחלטה של בית המשפט העליון בנושא של מיהו יהודי, זה היה בגלל לחץ של סיעת מרץ.

משה גפני: הם מחליטים מי בוחר את השופטים.

אבשלום וילן: הלוואי וזה היה נכון.

משה גפני: זה בדיוק נכון.

משה גפני: להגיד על הרבנים הראשיים שהם פוחדים?

משה גפני: על השופטים גם תגיד שהם פוחדים?

משה גפני: פוחדים מהתקשורת ומהשמאל?

יצחק לוי: אני נשאר בדעתי שלאחר שבסעיף ב' הדגשתי שההחלטות מבחינה הלכתית הן החלטות של הרבנות הראשית לישראל, לדעתי הוועדה כרגע מאוזנת ואין צורך להוסיף.

יצחק לוי: יש דעה אחרת של חברי הרב גפני.

משה כחלון: אני מבקש להביא להצבעה את ההצעה כפי שהציע חבר הכנסת לוי.

אתי בנדלר: עם התיקונים.

יצחק לוי: עוד רב ראשי אחד ועוד חקלאי.

משה גפני: יש עוד סעיפים.

משה גפני: למה אתה ממהר עם ההצבעה?

משה גפני: אדוני היושב ראש, אתה יכול להצביע, יש לך רוב וזה בסדר גמור.

משה גפני: כמו תמיד אני אהיה במיעוט.

משה גפני: אבל, העיתוי הוא רע.

משה גפני: עד שלא תיתפר הבעיה שעומדת - - -

יצחק לוי: הבעיה תיפתר השבוע.

יצחק לוי: מה הבעיה?

אבשלום וילן: אתם הדבקתם כאן את המצוקה.

משה גפני: מי זה אתם?

משה גפני: אתה כל הזמן אומר לי אתם.

משה גפני: בסך הכל אני חבר כנסת זוטר.

משה כחלון: אני מעמיד להצבעה את סעיף 3, בנוסח שהציע הרב לוי, עם כל התיקונים שהתקבלו.

משה כחלון: מי בעד?

משה כחלון: הצבעה בעד - רוב נגד - 1 (משה גפני) נמנעים – אין סעיף 3 אושר.

משה גפני: לאור ההצבעה שהיתה עכשיו, אני מציע להוסיף נציג של רב עיר, שתחליט עליו מועצת הרבנות הראשית, או ועד רבני הערים, ונציג של מועצת הרבנות הראשית.

משה כחלון: מי בעד ההצעה של הרב גפני?

משה כחלון: הצבעה בעד – אין נגד – רוב נמנעים – אין הצעתו של משה גפני לא נתקבלה.

משה כחלון: ההצעה נפלה.

אתי בנדלר: סעיף 3 אושר בשינויים וצריך להמשיך מסעיף 4.